L'Ajuntament de Alaquàs exigeix una rectificació a la Conselleria de Sanitat per donar per obert el Centre Sanitari Integrat, quan sols s'ha canviat la seua denominació
26/10/2009

# L'Ajuntament de Alaquàs exigeix una rectificació a la Conselleria de Sanitat per donar per obert el Centre Sanitari Integrat, quan sols s'ha canviat la seua denominació

*   26/10/2009
*   [Imprimir](#)
*   Compartir
*    https://www.alaquas.org/documento.asp?id\_do=11701

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11701%2F0&title=Ajuntament%20d%27Alaqu%C3%A0s.%20Premsa.L%27Ajuntament%20de%20Alaqu%C3%A0s%20exigeix%20una%20rectificaci%C3%B3%20a%20la%20Conselleria%20de%20Sanitat%20per%20donar%20per%20obert%20el%20Centre%20Sanitari%20Integrat%2C%20quan%20sols%20s%27ha%20canviat%20la%20seua%20denominaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11701/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11701/26102009centre_de_salut_Form_4.jpg)](https://www.alaquas.org/ficheros/documentos/2009/2/11701/26102009centre_de_salut_Form_10.jpg "<a href='https://www.alaquas.org/ficheros/documentos/2009/2/11701/26102009centre_de_salut_Form_10.jpg' target=_blank><i class='fa fa-external-link' aria-hidden='true'></i>.L'Ajuntament de Alaquàs exigeix una rectificació a la Conselleria de Sanitat per donar per obert el Centre Sanitari Integrat, quan sols s'ha canviat la seua denominació</a>")

El Ple municipal del 24 de setembre va tornar a exigir la construcció del Centre d'Especialitats per al qual l'Ajuntament de Alaquàs va cedir un solar fa ja set anys

L'Ajuntament de Alaquàs exigeix una rectificació a la Conselleria de Sanitat per incloure entre els centres oberts amb el Programa d'Infraestructures Sanitàries ‘Construint Salut' 2005-2011 el Centre Sanitari Integrat de Alaquàs. Inaugurat fa 20 anys per a 19.000 habitants, aquest centre ha de prestar hui atenció sanitària a 31.000 habitants i únicament ha canviat de denominació i ha assumit algunes consultes d'especialista d'altres centres. D'aquesta manera, s'amplia el nombre d'especialitats presents, encara que el metge només estiga unes hores, amb el que s'han augmentat les llistes d'espera de quatre a set mesos, empitjorant la situació anterior.

  
Enfront d'aquest escenari, l'Ajuntament va cedir en 2002 un espai que hauria d'ocupar el futur Centre d'Especialitats i que, a dia de hui, segueix sense projecte ni data per a l'inici d'obres. Per una altra part, està a l'espera de resposta de la Conselleria de Sanitat sobre un altre espai que s'ha oferit per a construir un altre centre que realment integre els serveis sanitaris que necessita la població i que no s'ofereixen o no es presten en les correctes condicions.

  
En la nota de premsa emesa el 21 d'octubre de 2009 per la Conselleria de Sanitat sobre la visita del conseller Manuel Cervera a un consultori en Benirredrà s'inclou en el epígrafe "Construint Salut a València" que "durant l'últim any, la conselleria de Sanitat ha posat en funcionament en la província de València, l'Hospital de Manises. A més HA OBERT EL CENTRE SANITARI INTEGRAT D'ALAQUÀS, els consultoris de Paterna-Valterna, Paterna-Campament, Xeresa, Camporrobles, Requena-La Cañada i el centre de salut d'Alfafar-Parc Alcosa".

  
L'Alcaldessa d'Alaquàs, Elvira García, espera que es prenguen les mesures oportunes per a corregir aquesta afirmació i torna a exigir que comencen les obres del futur Centre d'Especialitats. Des que en l'any 2002, es va posar a la disposició de la Conselleria de Sanitat un solar de titularitat municipal per a la construcció d'aquest centre, mai s'ha rebut resposta, com tampoc hi ha hagut reacció davant la multitud de mocions, escrits, comunicacions conjuntes amb altres municipis, així com diverses reunions mantingudes amb diferents responsables del sistema públic de sanitat en la nostra comunitat. L'Ajuntament també ha sol·licitat una entrevista urgent amb el Conseller de Sanitat, Manuel Cervera, per a abordar aquest assumpte de forma immediata, però ha rebut resposta.

  
De fet, l'últim Ple municipal, celebrat el 24 de setembre de 2009, va aprovar per unaminitat una moció de l'Ajuntament en la qual es demanava a la Conselleria de Sanitat la immediata construcció del Centre d'Especialitats previst en el local de titularitat municipal situat al costat del Mercat Municipal i que es dote, de forma immediata, dels mitjans necessaris i del personal mèdic que calga perquè es redueixca de forma significativa el temps d'espera per a l'assistència mèdica en l'actual Centre de Salut d'Alaquàs.